**Любов… като сила, вино… като слабост**

Любовта! Единствено тя!
Силните превръща в(ъв) слаби!
А свободните - в зависими!
И лютите стават хрисими!
И зрящи превръща в слепци!
И мъдрите стават глупци!
И в грешници превръща тя светци!

Любов! Онази любов!
Която изведнъж спира дъха ни
и обръща из основи света ни ...
Заради която нарушаваме обещания,
и търпим на безумни страдания ...
Заради която готови сме да избягаме ...
Заради която ден след ден изгаряме ...
В нейно име редим пасианс от компромиси.
В нейно име, от титли отказват се благородници.
Онази! Най-сладката, която най-горчи ...
От която накрая остава купчина спомени ...
Онази! Заради която си казваме “Никога вече!” ...
И след която сме други и никога същите ...
Любов! Онази!

И знам, че ще боли, но пак бих простила!
И знам, че размътва ума ми, но пак бих отпила!
И пак бих била слаба!
А накрая ... каквото ще да става!

**Второ място за поезия** – Гергана Георгиева